बिकवाली दबाव में सेंसेक्स 146 अंक नीचे  
शेयर बाजार में लगातार दूसरे दिन बिकवाली दबाव से गिरावट का रुख रहा। बंबई शेयर बाजार का संवेदी सूचकांक 146 अंक घटकर बंद हुआ।
शेयर बाजार में लगातार दूसरे दिन बिकवाली दबाव से गिरावट का रुख रहा। बंबई शेयर बाजार का संवेदी सूचकांक 146 अंक घटकर बंद हुआ। रिलायंस, आईसीआईसीआई बैंक और स्टेट बैंक जैसे प्रमुख कंपनियों के शेयरों में गिरावट रही। बंबई शेयर बाजार का 30 शेयरों वाला बेंचमार्क सूचकांक 146.10 अंक यानी 0.92 प्रतिशत घटकर 15,727.85 अंक पर बंद हुआ। नेशनल स्टॉक एक्सचेंज का निफ्टी भी 44.70 अंक यानी 0.94 प्रतिशत घटकर 4705.80 अंक रह गया। बिकवाली के दबाव में सूचकांक में ज्यादा वजन रखने वाले शेयरों रिलायंस इंडस्ट्रीज लिमिटेड, आईटीसी लिमिटेड, स्टेट बैंबक और एचडीएफसी में गिरावट दर्ज की गई। हालांकि इसके विपरीत सूचना प्रौद्योगिकी क्षेत्र की अग्रणी कंपनी इंफोसिस और सार्वजनिक क्षेत्र की एनटीपीसी और भेल ने गिरावट के रुख के उलट कारोबार की समाप्ति पर बढ़त दर्ज की। सेंसेक्स में शामिल 30 शेयरों में जिंदल स्टील में सबसे ज्यादा सात प्रतिशत की गिरावट दर्ज की गई जबकि आईसीआईसीआई बैंक चार प्रतिशत घटकर बंद हुआ। स्टेट बैंक, विप्रो, महिन्द्रा एण्ड महिन्द्रा और हिंडाल्को प्रत्येक दो प्रतिशत से ज्यादा घट गए जबकि रिलायंस इंडस्ट्रीज के शेयर में 1.95 प्रतिशत की गिरावट दर्ज की गई।